13.12.2022
RO
Jurnalul Oficial al Uniunii Europene
L 319/55
(4)
Phytophthora ramorum (izolate UE) Werres, De Cock & Man in ’t Veld a fost inclus în părțile D și J din anexa IV la Regulamentul de punere în aplicare (UE) 2019/2072 în relație cu materialul de înmulțire a plantelor ornamentale, cu materialul de înmulțire a plantelor fructifere și, respectiv, cu plantele fructifere destinate producției de fructe, deoarece îndeplinește cerințele pentru a fi inclus ca ORNC.
Prin urmare, este justificat ca respectivul organism dăunător să fie inclus în anexa la Directiva 93/49/CEE și în anexa II la Directiva de punere în aplicare 2014/98/UE.
(5)
Este de asemenea necesar să se includă în Directiva de punere în aplicare 2014/98/UE măsuri de combatere a prezenței Phytophthora ramorum (izolate UE) Werres, De Cock & Man in ’t Veld pe anumite plante destinate plantării utilizate ca material de înmulțire fructifer și pe plantele fructifere destinate producției de fructe.
(6)
Candidatus Phytoplasma australiense Davis et al. a fost inclus în lista organismelor dăunătoare de carantină pentru Uniune din anexa II la Regulamentul de punere în aplicare (UE) 2019/2072 și a fost eliminat din lista ORNC-urilor din anexa IV la regulamentul respectiv.
Prin urmare, este necesar ca organismul dăunător respectiv să fie eliminat și din lista ORNC-urilor din anexa I la Directiva de punere în aplicare 2014/98/UE și din anexa IV la directiva respectivă în relație cu materialul de înmulțire fructifer și cu plantele fructifere destinate producției de fructe de Fragaria L.
(7)
Directiva de punere în aplicare 2014/98/UE stabilește cerința ca materialul prebază, bază, certificat și Conformitas Agraria Communitatis (CAC), examinat prin inspecție vizuală în unități, câmpuri și loturi, să fie confirmat ca fiind indemn de ORNC-urile enumerate în anexele I și II la directiva respectivă și să respecte cerințele din anexa IV în ceea ce privește genul sau specia în cauză.
(8)
Pentru a se asigura coerența cu Regulamentul de punere în aplicare (UE) 2019/2072 în ceea ce privește zonele stabilite ca fiind indemne de organisme dăunătoare, este necesar ca în Directiva de punere în aplicare 2014/98/UE să fie introdusă o excepție de la cerința privind inspecția vizuală, eșantionarea și testarea materialelor prebază, bază, certificat și CAC.
(9)
Decizia de punere în aplicare (UE) 2017/925 a Comisiei (7) a autorizat temporar anumite state membre să certifice materialul prebază care aparține anumitor specii de plante fructifere și care este produs în câmp deschis fără protecție contra insectelor.
Autorizația care a fost acordată Franței în această privință a expirat la 31 decembrie 2018.
Prin urmare, este necesar ca partea „Cerințe privind situl de producție, locul de producție sau zona” din secțiunea 4 a anexei IV la Directiva de punere în aplicare 2014/98/UE, referitoare la materialul prebază de Cydonia oblonga Mill.
să fie eliminată pentru a reflecta expirarea valabilității autorizației respective.
(10)
De la adoptarea Directivei de punere în aplicare 2014/98/UE, experiența statelor membre a arătat că măsurile împotriva Candidatus Phytoplasma pyri Seemüller & Schneider vizând excluderea de la comercializare a unor loturi întregi de material de înmulțire fructifer și de plante fructifere după depistarea materialului de înmulțire simptomatic și a plantelor fructifere simptomatice în situl de producție sunt disproporționate în raport cu riscul fitosanitar respectiv.
Este necesar ca Directiva de punere în aplicare 2014/98/UE să fie modificată pentru a se asigura coerența cu măsurile revizuite de gestionare a riscurilor din Regulamentul de punere în aplicare (UE) 2019/2072 care vizează Candidatus Phytoplasma pyri Seemüller & Schneider.
Este necesar ca orice material de înmulțire simptomatic și orice plante fructifere simptomatice să fie îndepărtate și distruse imediat.
(11)
În conformitate cu articolul 32 din Directiva de punere în aplicare 2014/98/UE, statele membre au competența să autorizeze, până la 31 decembrie 2022, comercializarea pe teritoriul lor a materialului de înmulțire și a plantelor fructifere produse din plante-mamă prebază, bază și certificate sau din material CAC care existau înainte de 1 ianuarie 2017, chiar dacă materialul respectiv sau plantele fructifere respective nu îndeplinesc cerințele respectivei directive de punere în aplicare.
Experiența statelor membre în ceea ce privește punerea în aplicare a legislației a arătat că domeniul de aplicare al sistemului de certificare al Uniunii pentru materialul de înmulțire și plantele fructifere nu include certificarea semințelor și a plantulelor.
Prin urmare, este necesar ca măsurile tranzitorii actuale să se aplice în continuare numai producției de semințe și de plantule, din cauza timpului necesar pentru ca respectivele materiale să fie adaptate la cerințele directivei respective.
Pentru a se evita orice perturbare a comerțului cu respectivele materiale, este necesar ca data respectivă să fie amânată până la 31 decembrie 2029.
(7) Decizia de punere în aplicare (UE) 2017/925 a Comisiei din 29 mai 2017 de autorizare temporară a anumitor state membre să certifice materialul prebază de la anumite specii de plante fructifere produse în câmp fără protecție contra insectelor și de abrogare a Deciziei de punere în aplicare (UE) 2017/167 (JO L 140, 31.5.2017, p. 7).